সোমবার দুপুরে এ জে সি বসু রোড এবং বেলভেডিয়ার রোডের মোড়ে ওই দুর্ঘটনায় আহত হয়েছেন ১৮ জন। অভিনেতা সলমন খানের গাড়ির ধাক্কায় ফুটপাথবাসীর মৃত্যুর সঙ্গে অনেকে এদিনের দুর্ঘটনার মিল খুঁজে পাচ্ছেন। মুম্বইয়ে রাতের অন্ধকারে সলমনের গাড়ি উঠে গিয়েছিল ফুটপাথে। আর কলকাতায় মোটরবাইক ও ল্যাম্পপোস্টে ধাক্কা মেরে গাড়ি উঠল ফুটপাথে।
পুলিশ সূত্রের খবর, ঘাতক গাড়ির চালকের রক্তের নমুনা সংগ্রহ করা হয়েছে। সেই নমুনা পরীক্ষা করে দেখা হবে, ওই চালক গাড়ি চালানোর সময় মত্ত অবস্থায় ছিল কি না। ঘাতক গাড়িটির গতিবেগ ছিল ঘণ্টায় প্রায় ৮০-৯০ কিলোমিটার। 
সোমবার দুপুর পৌনে ২টো নাগাদ এ জে সি বসু রোডে পুলিশ ট্রেনিং স্কুলের (পিটিএস) দিক থেকে হেস্টিংসের দিকে যাচ্ছিল একটি সিডান গাড়ি যার নম্বর— ডব্লিউ বি ০৬/ এ-৯৩৯৫।
পুলিশ জানিয়েছে, দুর্ঘটনায় মৃত্যু হয়েছে ভাঙড়ের চেন্দেশ্বরের বাসিন্দা হালিমা খাতুন (১৫), বেহালার সরশুনার বাসিন্দা সুশান্ত মণ্ডল (৫২) এবং মহেশতলার রাজীবকুমার রায়ের (৩৫)। পুলিশের দাবি, দুর্ঘটনার সময় ওই তিনজনই দাঁড়িয়ে ছিলেন ফুটপাথে। যদিও প্রত্যক্ষদর্শীদের দাবি, সুশান্ত তাঁর ছেলে সুব্রতের বাইকের পিছনে বসে ছিলেন। চিড়িয়াখানার দিক থেকে পিটিএসে’র দিকে যাওয়ার সময় তাঁদের বাইকে ধাক্কা মারে ঘাতক গাড়িটি।
আসলে ঠিক কী হয়েছিল? দেখুন ভিডিও—